Säätyvaltiopäivät 1899
Edustajat > Pappissääty

Arkkipiispan virka oli avoinna ja nimitys tehtiin vasta 5. maaliskuuta 1899. Siksi säädyn puhemieheksi oli nimitetty Savonlinnan hiippakunnan piispa Gustaf Johansson. Varapuhemies oli Porvoon hiippakunnan piispa Herman Råbergh. Kolmas valtiopäiville osallistunut piispa oli Kuopion hiippakunnan piispa Otto Immanuel Colliander. Pappissäädyn valtiopäivämiehet olivat puhemies mukaan luettuna seuraavat:
Piispat:
Savonlinnan hiippakunnan piispa Gustaf Johansson (säädyn puhemies), Porvoon hiippakunnan piispa Herman Råbergh (varapuhemies), Kuopion hiippakunnan piispa Otto Immanuel Colliander.
Papiston edustajat:
Arkkihiippakunnan papiston valitsemat: Maarian kirkkoherra Ivar Markus Tallgren, professori Robert Hermanson, Merikarvian kirkkoherra Gustaf Adolf Heman, Alavuden kirkkoherra Karl August Schroderus, Ulvilan kirkkoherra Karl Emil Stenbäck, Naantalin kirkkoherra Edvard Hannula, Maskun kirkkoherra Henrik Eliel Wegelius, Ilmajoen kappalainen Johannes Ilmanen, professori Otto Donner, Loimaan kappalainen Johan Vilhelm Wartiainen, Rauman kirkkoherra Wilhelm Kaitila ja Ähtävän kirkkoherra Ivar Rudolf Forsman.
Porvoon hiippakunnan papiston valitsemat: Helsingin kirkkoherra Alexander Wilhelm Lyra, Karstulan kirkkoherra Julius Immanuel Gummerus, Impilahden kirkkoherraksi nimitetty Aleksander Auvinen (joka astui virkaan 1.5.1899), Hämeenlinnan ja Vanajan kirkkoherra Josua Johansson, Tampereen kappalainen Karl Oskar Fontell, Hattulan kirkkoherra Johan Jakob Westerlund, Hangon kirkkoherra Fredrik Nauklér, Sipoon kirkkoherra Fredrik Vilhelm Fredrikson ja Orimattilan kirkkoherra Viktor Konsin.
Savonlinnan hiippakunnan papiston valitsemat: Lappeenranta-Lappeen kirkkoherra Gustaf Oskar Teodor Nordström, Savonlinna-Säämingin kirkkoherra Juuso Hedberg, Sulkavan kirkkoherra Ludvig Alexander Wennerström, Uukuniemen kirkkoherra Alexander Gustaf Walle, Viipurin ruotsalaisen lyseon rehtori Adiel Bergroth, Kesälahden kirkkoherra Fredrik Hellman, Räisälän kirkkoherra Elis Bergroth ja Kontiolahden kirkkoherra Henrik Piipponen.
Kuopion hiippakunnan papiston valitsemat: Kuopion kirkkoherra Johannes Schwartzberg, Piippolan kirkkoherra Niilo Karlsberg, Oulun kirkkoherra Waldemar Walli, Leppävirran kirkkoherra Henrik Edvard Schroderus, professori Jaakko Forsman ja Paavolan kirkkoherra Wilhelm Malmberg.
Yliopiston valitsemat: professorit Johan Wilhelm Runeberg ja Johan Richard Danielson.
Arkkihiippakunnan koulunopettajien valitsemat: Turun suomalaisen klassillisen lyseon rehtori Henrik Melander ja ruotsalaisen normaalilyseon yliopettaja Vilhelm Rosenqvist.
Porvoon hiippakunnan koulunopettajien valitsemat: professori Ernst Jakob Waldemar Bonsdorff ja Helsingin suomalaisen tyttökoulun kollega Onni Hallsten.
Savonlinnan hiippakunnan koulunopettajien valisemat: Jyväskylän suomalaisen klassillisen lyseon rehtori Oskar Adolf Forsström ja Viipurin suomalaisen klassillisen lyseon lehtori Antti Helander.
Kuopion hiippakunnan koulunopettajien valitsemat: professori Ernst Gustaf Palmén ja Oulun suomalaisen klassillisen lyseon kollega Sakari Westerlund.
Säädyssä oli puhemies ja 47 jäsentä. Maallikkojäsenten määrä oli lisääntynyt, koska arkkihiippakunnan papisto nyt valitsi toisenkin maallikon ja säätyyn tuli Savonlinnan hiippakunnan koulunopettajien kaksi edustajaa. Maallikkoja oli säädyssä yhteensä kolmetoista. Kaksi pitkäaikaista valtiopäivämiestä oli jäänyt pois, Alfred Kihlman ja Anders Oskar Törnudd, joka oli kuollut 1898. Kumpikin oli ollut pappissäädyn valtiopäivämies valtiopäiviltä 1872 alkaen eli jäsen kahdeksilla valtiopäivillä.